སློབ་མ་ཡོངས་ལ་འདྲ་མཉམ་གྱི་ལྟ་བ་འཛིན་རྒྱུ་ནི་འཛིན་བདག་ཅིག་ལ་ངེས་པར་དུ་ཚང་དགོས་པའི་ཆ་རྐྱེན་དང་པོ་དེ་རེད།གྲགས་ཅན་གྱི་སློབ་གསོ་མཁས་ཅན་ཞིག་གིས་གསུངས་དོན།མཚར་སྡུག་གྲུང་ཤ་དོད་པའི་བྱིས་པར་སྐྱེ་བོ་ཚང་མའི་དགའ་སེམས་ཐོབ།བྱིས་པའི་ཕྱི་གཟུགས་ཀྱི་རྣམ་པར་མ་བལྟོས་པར་བཏང་སྙོམས་ཀྱིས་དགའ་བོ་བྱེད་མཁན་ནི་དགེ་རྒན་ངོ་མ་ཞིག་རེད་ཅེས་པའི་དོན་འདིར་བསམ་ཚེ།འཛིན་བདག་ཅིག་གི་ངོས་ནས་བརྗོད་ན་སློབ་མ་ཡོངས་ལ་འདྲ་མཉམ་དང་བཏང་སྙོམས་ཀྱི་ལྟ་ཚུལ་འཛིན་པ་ནི་གལ་འགངས་ཤིན་ཏུ་ཆེ་བ་ཞིག་རེད།དེ་ལྟར་བྱུང་ན་གཞི་ནས་འཛིན་བདག་ཅིག་ལ་སློབ་མ་ཡོངས་ཀྱི་ཡང་དག་པའི་ངོས་འཛིན་དང་སེམས་གཏིང་ནས་གུས་བཀུར་དང་བརྩི་འཇོག་ཐོབ་ཀྱི་ཡོད།